Misha Omar

Misha Omar (nosusu Samihah @ Aisah Omar 6 Milatok 1982 id Machang, Kelantan) nopo nga songulun modsisinding pop tondu Malaysia kibansa Melayu i gisom dinondo nokolimbou  no do 8 piala Anugerah Juara Lagu, 5 Anugerah Industri Muzik, 3 Anugerah Era & iso trofi Festival Filem Malaysia om Anugerah Bintang Popular Berita Harian. Isido nopo nga mantad id Machang, Kelantan om minimpuun do minamung id gana inus rolou mantad di 19 toun soira minampayat pialaan Bintang RTM 2001. Nokoingkawas o populariti disido soira nakalantoi maya sinding Bunga-bunga Cinta, om nokotindohoi ointutunan gisom kopitimbang populariti modsisinding tongoondu di suai miagal do i Datuk Siti Nurhaliza, Dayang Nurfaizah, Liza Hanim, Ning Baizura om Jaclyn Victor om nogi nosiliu songulun mantad modsisinding tondu i bobos manahak rahung om  laris id era 2000-an.

Isido nogi nga songulun mantad piipiro artis Malaysia i nakalantoi do nakaanu ngaran id taang Asia loolobi soira nakaanu gaa' emas id Anugerah Muzik Asia id Shanghai ontok 2003. Nokocalon i Misha id MTV Asia Awards  do induo i om nopili montok momonsoi kopokitanan id MTV World Stage ontok 2009. Isido nogi nga songulun mantad artis Malaysia koiso i kiwaa do akaun :en:Vevo id liwang YouTube  om sinding-sinding dau nopo nga sinding do bobos osopung nokoboli id liwang ITunes.

 Kalaja 

 Koposion gulu 
Misha nopo nga tanak kaapat mantad turu mogiadi mantad do mikoruhang kietnik Malayu ii nopo nga Omar Ismail, songulun penjawat awam om Zainan Mohd Nor, songulun surirumah. Tama di Misha nogi nga kiwaa piipiro tanak mantad do pisasawaan dau digulu.https://www.mstar.com.my/spotlight/hiburan/2020/06/25/abang-misha-omar-meninggal-dunia-peminat-banjiri-ucapan-takziah Nolimpupusan o sikul di Misha id Sikul Takawas Kubang Kerian 1, Kota Bharu, Kelantan ontok toun 1999 om minongoput do pinsingilaan id gana panarampasan id Universiti Tun Abdul Razak ontok toun 2000https://www.thestar.com.my/news/nation/2005/02/26/misha-a-loan-defaulter-too. Orohian ii Misha do lumonsoi mantad di tokoro po om asaru do lumonsoi karaoke miampai paganakan id Kampung Bayam Guchil, Kota Bharu hinombo sinding pop koiso ii nosiliu do korohian dau nopo nga sinding Menaruh Harapan (Zaiton Sameon). Suai ko ii, orohian nogi i Misha do muzik pop ii notoodo di Amy Mastura suai ko aanangan do kabaalan mingkono do artis diihttps://www.youtube.com/watch?v=pCT9NO6pFVU&t=2163s. 

 Sukuon